ચેન્નાઈ: સાઉથના સુપરસ્ટાર રજનીકાંત રાજકારણના મેદાનમાં ઉતરે તેવી શક્યતા છે. આ અટકળો તેમની તરફથી તેમના ફેન્સને આપવામાં આવી રહેલા નિવેદનોથી સ્પષ્ટ થઈ રહી છે. હકિકતમાં, પોતાના મોટી સંખ્યામાં ઉમટેલા ફેન્સ સાથે વાતચીત દરમિયાન રજનીકાંતે જે રીતનો મુદ્દો ઉઠાવ્યો અને તેનો જવાબ આપ્યો, તેનાથી લાગી રહ્યું છે કે, તે રાજકારણમાં આવવાની ટૂંક સમયમાં જ જાહેરાત કરી દેશે. રજનીકાંતે તેના ફેન્સને સંબોધતા કહ્યું કે, ‘સિસ્ટમ કરપ્ટ છે અને તેને બદલવા આપણે સાથે મળીને કામ કરવું પડશે.’ રજનીકાંતે સોશયલ મીડિયા પર તેમના માટેની કોમેન્ટનો જવાબ આપતા આ મુજબ કહ્યું. તેમણે કહ્યું કે, રાજકારણમાં આગળ વધવા વિરોધીઓનું હોવું ઘણું જરૂરી છે.